CELEX: 32012D0387
Language: fi
Date: 2012-07-16 00:00:00
Title: 2012/387/EU: Neuvoston päätös, annettu 16 päivänä heinäkuuta 2012 , AKT–EU-kumppanuussopimuksen 96 artiklan nojalla Guinea-Bissaun tasavallan kanssa käydyn neuvottelumenettelyn päättämisestä annettuun päätökseen 2011/492/EU sisältyvien aiheellisten toimenpiteiden soveltamisajan jatkamisesta ja tuon päätöksen muuttamisesta

17.7.2012   
            
            
               FI
            
            
               Euroopan unionin virallinen lehti
            
            
               L 187/1
            
         NEUVOSTON PÄÄTÖS,
   annettu 16 päivänä heinäkuuta 2012,
   AKT–EU-kumppanuussopimuksen 96 artiklan nojalla Guinea-Bissaun tasavallan kanssa käydyn neuvottelumenettelyn päättämisestä annettuun päätökseen 2011/492/EU sisältyvien aiheellisten toimenpiteiden soveltamisajan jatkamisesta ja tuon päätöksen muuttamisesta
   (2012/387/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000 (1), sellaisena kuin se on viimeksi muutettuna Ouagadougoussa 22 päivänä kesäkuuta 2010 (2), jäljempänä ’AKT–EU-kumppanuussopimus’, ja erityisesti sen 96 artiklan,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen AKT–EY-kumppanuussopimuksen täytäntöönpanemiseksi toteutettavista toimenpiteistä ja noudatettavista menettelyistä (3), ja erityisesti sen 3 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Päätöksellä 2011/492/EU (4) saatettiin päätökseen AKT–EU-kumppanuussopimuksen 96 artiklan nojalla käydyt neuvottelut Guinea-Bissaun tasavallan kanssa ja hyväksyttiin kyseisen päätöksen liitteessä eritellyt aiheelliset toimenpiteet.
            
         
               (2)
            
            
               Huhtikuun 12 päivänä 2012, kun presidentti Bacai Sanhán tammikuussa tapahtuneen kuoleman jälkeisten presidentinvaalien toisen kierroksen vaalikampanjan oli määrä alkaa, aseelliset joukot toteuttivat vallankaappauksen.
            
         
               (3)
            
            
               AKT–EU-kumppanuussopimuksen 9 artiklassa esitettyjä olennaisia osia ei edelleenkään kunnioiteta, ja vallitsevat olosuhteet Guinea-Bissaun tasavallassa ovat olennaisesti heikentyneet eivätkä takaa ihmisoikeuksien, demokratian periaatteiden tai oikeusvaltioperiaatteen toteutumista.
            
         
               (4)
            
            
               Näin ollen päätöstä 2011/492/EU tulisi muuttaa aiheellisten toimenpiteiden soveltamisajan jatkamiseksi,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2011/492/EU voimassaoloaikaa jatketaan 12 kuukaudella. Tätä tarkoitusta varten päätöksen 2011/492/EU 3 artiklan toisessa kohdassa oleva päivämäärä ”19 päivänä heinäkuuta 2012” korvataan päivämäärällä ”19 päivänä heinäkuuta 2013”.
   2 artikla
   Tämän päätöksen liitteessä oleva kirje toimitetaan Guinea-Bissaun tasavallan viranomaisille.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 16 päivänä heinäkuuta 2012.
      
         
            Neuvoston puolesta
         
         
            Puheenjohtaja
         
         S. ALETRARIS
      
   
   
      (1)  EYVL L 317, 15.12.2000, s. 3.
   
      (2)  Sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta (EUVL L 287, 4.11.2010, s. 3).
   
      (3)  EYVL L 317, 15.12.2000, s. 376.
   
      (4)  EUVL L 203, 6.8.2011, s. 2.
   
      LIITE
      Brysselissä 29 päivänä maaliskuuta 2011 AKT–EU-kumppanuussopimuksen 96 artiklan puitteissa käydyn keskustelun lisäksi Euroopan unioni päätti 18 päivänä heinäkuuta 2011 neuvoston päätöksellä 2011/492/EU hyväksyä aiheelliset toimenpiteet, mukaan lukien suunnitelman keskinäisistä sitoumuksista, joita noudattamalla EU:n yhteistyötä Guinea-Bissaun kanssa voidaan vähitellen jatkaa.
      Kaksitoista kuukautta mainitun päätöksen hyväksymisen jälkeen Euroopan unioni katsoo, ettei mitään edistystä ole tapahtunut ja että asevoimien 12 päivänä huhtikuuta 2012 toteuttama vallankaappaus sysäsi prosessia merkittävästi taaksepäin. Se päättää tästä syystä jatkaa päätöksensä 2011/492/EU soveltamisaikaa 12 kuukaudella 19päivään heinäkuuta 2013 saakka.
      Euroopan unioni palauttaa mieleen 23 päivänä huhtikuuta hyväksytyt Guinea-Bissaun tasavaltaa koskevat neuvoston päätelmät, korostaa edelleen Guinea-Bissaun tasavallan kanssa tulevaisuudessa tehtävän yhteistyön merkitystä ja vahvistaa valmiutensa YK:n turvallisuusneuvoston 18.5.2012 hyväksymän päätöslauselman 2048 (2012) mukaisesti tukea Guinea-Bissaun tasavallan kehitystä perustuslain mukaisen järjestyksen palauttamiseksi ja kohti tilannetta, jossa täysimääräisen yhteistyön uudelleen aloittaminen on taas mahdollista.
      Euroopan unioni tukee kansainvälisten kumppaneiden yhteisiä pyrintöjä, jotka tähtäävät vakauden, demokratian ja ihmisoikeuksien kunnioittamisen palauttamiseen Guinea-Bissaun tasavallassa.
      
         Kunnioittavasti
         
            
               Neuvoston puolesta
            
            
               Puheenjohtaja
            
            C. ASHTON
         
         
            
               Komission puolesta
            
            
               Komission jäsen
            
            A. PIEBALGS